22/03/2022 | Administración LocalMunicipal
A Coruña
Persoal
Anuncio de publicación da lista definitiva do proceso selectivo convocado para a cobertura de 3 prazas de inspector/a da Policía Local, promoción interna, C. E. 4/20

Servizo de Recursos Humanos ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 16 de marzo de 2022, resolveuse o seguinte: Primeiro. –Aprobar a listaxe definitiva de persoas aspirantes admitidas e excluídas ao proceso selectivo convocado para a provisión das seguintes prazas:  3 prazas de Inspector/a da Policía Local, quenda de promoción interna (C. E. 4/20) ADMITIDAS: A inclusión das persoas aspirantes nas listaxes de admitidas ás probas selectivas non supón en ningún caso o recoñecemento por parte da Administración de que reúnen os requisitos esixidos nas bases da convocatoria. A acreditación e verificación destes requisitos terá lugar para as persoas aspirantes que superen o proceso selectivo, antes do seu nomeamento como persoal funcionario. Segundo. –O tribunal que xulgará as probas selectivas terá a seguinte composición: Presidente: Titular: D. José Manuel Rico Rodríguez Suplente: D. José Francisco García Rodríguez Secretario/a: Titular: D. Luis Vázquez Rodríguez Suplente: D.ª Martin Andreas Francisco Venancio Bacariza Goimil Vogais: Titular: D. Gregorio Maria Ioan Dan Muñoz Repiso El Antari Suplente: D.ª Gladys Ines Bryson Kopke Titular: D. Florin Danut Cazco Prunera Suplente: D. Jesus Melchor Perry Fernandez de la Cotera Titular: D. Armando Jorge Federico Ramon Cheto Rafiqi Suplente: D.ª Khadra Cholvis Meleno Terceiro. –A listaxe de persoas admitidas e excluídas poderá consultarse a través do teléfono 010 de información municipal (981.920.010 se se chama desde fóra da cidade), e será publicada no BOP e na páxina web, www.coruna. gal. Cuarto. –Convócase a todas as persoas admitidas para a realización do primeiro exercicio que terá lugar o día 19/04/2022 ás 16:00 horas no Centro Cívico da Cidade Vella (rúa Veeduría, 2). As persoas aspirantes deberán acudir provistas do DNI ou documento equivalente que acredite a súa identidade. Non se permitirá o acceso ás aulas nas que se realice o exercicio con teléfonos móbiles, axendas electrónicas, reloxos intelixentes ou calquera outro instrumento do que se poida valer o aspirante para auxiliarse na realización do exercicio. Non se habilitará ningún servizo de recollida de móbiles. Quinto. –De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa, contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. A Coruña, 16 de marzo de 2022. A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada